**HANKELEPINGU MUUTMISE OTSUSE ETTEPANEK 2**

**Lepingu nr:** 2023-K031, 06.04.2023

**Lepingu nimetus:** Lepplaane ökodukti ja Kivisilla teeviadukti ehitustööd (riigihanke viitenumber 251909)

**Töövõtja:** Aktsiaselts TREF Nord, registrikood 10217746,

**Projekt:** K Rajatised / K.004.010.01 - Kivisilla tee viadukti ehitus, K.005.007.01 - Lepplaane ökodukti ehitus

|  |  |
| --- | --- |
| Muudatuse sisu: | 1. Kivisilla tee täiendav põrkepiire ja muldkeha laiendamine2. Lepplaane ökodukti puitaed3. Kivisilla teeviadukti DN400 truup4. Lepplaane ökodukti kivikindlustus |
| Muudatuse põhjendus: | 1. Kivisilla tee täiendav põrkepiire ja muldkeha laiendamineAvaliku tee projektidele tuleb koostada Liiklusohutusaudit (LOA). Tellija tellis Kivisilla tee ümberehituse Töövõtja poolt koostatud tööprojektile LOA. LOA aruande punkt 6 probleem nr 1 tõi välja, et sõidutee põrkepiirded algavad liiga hilja ja lõppevad liiga vara. Kuigi sõidutee põrkepiirde kohta on tööprojekt koostatud vastavalt kehtivatele normidele, otsustas audiitor teha ettepaneku tõsta sõidutee ohutust läbi täiendavate põrkepiirete paigalduse. Pädev asutus (Transpordiamet) otsustas, et liiklusohtust tuleb piirkonnas tõsta selle läbi, et pikendatakse viadukti muldkehal põrkepiirdeid. Selleks, et põrkepiirdeid pikendada, on vajalik laiendada sõidutee muldkeha.Töövõtjal puudus pakkumuse koostamise ajal info täiendavate ohutusmeetmete (kehtivatest normidest rangemate ohutusmeetmete) rakendamise vajaduse kohta, mis selgusid pärast LOA valmimist tulenevalt pädeva asutuse otsusest lepingu täitmise ajal. Seega ei saanud Töövõtjate arvestada pakkumuse esitamise ajal täiendavate nõuete täitmiseks vajalike vahenditega.Lisatöö on vajalik teostada käesoleva lepingu raames, kuna ehitustööd on vajalikud teostada, et saada rajatisele kasutusluba ning seejärel anda üle tulevasele omanikule. Eraldi ehitustööna tellimine on tehnloogiliselt ja majanduslikult ebaotstarbekas. Põrkepiirde pikendamiseks on vajalik sõidutee muldkeha laiendadamning seetõttu võib hiljem selle töö käigus juba rajatud katend saada kahjustatud, mis võib tingida juba valmis ehitatud katendi ja muldkeha uuesti rajamise.Kuna nõue rakendada täiendavaid ohutusmeetmeid tuli ehituslepingu täitmise käigus, ehitustööde teises pooles ja selle muudatuse menetlemine on võtnud palju aega, ei ole lisatöid võimalik teostada lepingu täitmise tähtaja jooksul. Põrkepiirde pikemalt paigaldamine põhjustab muldkeha laiemaks ehitamise. Muldkeha laiemaks ehitamine takistab katendi ehitamist ja nõlvade haljastamist. Töövõtja esitas lisatööle hinnapakkumise summas 16 847,69 € + KM ning taotluse Kivisilla viadukti ehituse tähtaja pikendamiseks kuni 16.12.2024.Tegemist on täiendava tööga, mida ei ole esialgses Lepinguliste tööde mahtudes ning on seetõttu käsitletav lisatööna. Lisatöö väärtus on 16 847,69 eurot ilma käibemaksuta. Lepingu täitmise tähtaeg pikeneb lisatööde osas kuni 16.12.2024.2. Lepplaane ökodukti puitaedLepingu Lisa 2, punkt 6.2.2 sätestab nõuded Lepplaane ökodukti puitaiale. Nõutud on ehitada puitaed, mille lauad on 25mm paksused ning horisontaalsed. Töövõtja koostas Lepingu tingimustele vastava tööprojekti.Opereerimise ja hooldusüksus juhtis tähelepanu mais 2024, et valmis ehitatud ökoduktide (nt Saustinõmme ökodukt) puitaiad ei ole kestvad ja juba praegu tuleb teostada parandustöid ning teha ettevalmistavaid tegevusi vältimaks samade vigade tegemist uutel ehitistel.Lepingu kohaselt on Lepplaane ökodukti puitaia nõuded sarnased Saustinõmme ökodukti puitaia nõuetega. Töövõtja oli tähelepanu juhtimise hetkeks puitmaterjali aia paneelide tarbeks hankinud.Kuna lepingu kohane puitaia lahendus ei ole kestev (Saustinõmme näitel), siis Tellija lasi Töövõtjal esitada kaks hinnapakkumist – Hinnapakkumine lahendus 2 (vt Lisa Lisa 1 - Lepplaane aed\_v2), kus 25mm laud vahetatakse välja 50mm laiuse laua vastu. Hinnapakkumine lahendusele 3 (vt Lisa Lisa 2 - Lepplaane aed\_v3), mis on 3x25mm laudadest paneel kus kasutatakse ära Töövõtja poolt juba soetatud 25mm lauad ning mille kogupaksus on 75mm.Tellija hinnangul osutus lahendus 3 majanduslikult soodsamaks, keskkonnasõbralikumaks (töövõtja ei pea juba soetatud 25mm laudu utiliseerima) ja kestlikumaks (puitpaneelide lahendust täiendati plekist mütsi, vertikaalse vooderdusega, betoonist soklipaneel eraldati SBS-materjaliga).Töövõtja on esitanud lisatöö hinnapakkumise summas 42 566,21 € + KM.Lisatöö on põhjendatud, kuna hankes kirjeldatud lahendus ei ole kestev ja tekitaks RBE-le pärast Töövõtja garantiiperioodi lõppu uusi kulutusi sellega, et tuleks rajada uus puitaed.Piirdeaia ehitus on Lepplaane ökodukti üks viimaseid töid ajakriitilisel teel. Antud töödest sõltub objekti valmimine. Kui aed ei ole valmis ehitatud, ei saa lõplikult viimistleda ära nõlvasid ja teostada haljastustöid. Töövõtja esitas taotluse Lepplaane ökodukti ehituse tähtaja pikendamiseks kuni 16.12.2024.Tegemist on täiendava tööga, mida ei ole esialgses Lepinguliste tööde mahtudes ning on seetõttu käsitletav lisatööna. Lisatöö väärtus on 42 566,21 eurot ilma käibemaksuta. Lepingu täitmise tähtaeg pikeneb lisatööde osas kuni 16.12.2024.Muudatus 3 – Kivisilla DN400 truupTranspordiamet (Kivisilla tee viadukti tulevane omanik) seadis tingimuseks, et viadukti alla oleks tagatud juurdepääs hooldustehnikale. Antud nõuet ei ole kirjeldatud lepingudokumentides. Lepingudokumentides on ette nähtud Kivisilla tee rajamine, viadukti rajamine ja teeääresete (maaparanduskraavide) rajamine. Kraavide rajamise tõttu ei ole tagatud juurdepääs viadukti alla.Juurdepääsu tagamiseks on vaja paigaldada ajutise meetmena põhitrassi ja hooldusteede ehituseni truup, et kraavi ületamine oleks võimalik. Truup on vajalik paigaldada käesoleva ehituslepingu raames, sest juurdepääse viadukti alla on vaja tagada ehitustööde vastuvõtmisest alates. Truubi ehituse eraldi tellimine on ajamahukas ja kokkuvõttes kordades kallim.Töövõtja esitas lisatööle hinnapakkumise summas 2 905,80 € + KM.Lisatöö maksumus tulenevalt d400 truubist on põhjendatud, kuna töövõtjal puudus lepingu sõlmimise hetkelt teadmine, et Kivisilla tee drenaažilahendus tuleb ümber projekteerida ning lisada täiendav truup. Lisatöö väärtus on 2 905,80 eurot ilma käibemaksuta.Muudatus 06 – Lepplaane kivikindlustusPärnumaa põhiprojekti koostaja ei näinud ette kivikindlustust ökodukti nõlvadele (sh Lepplaane ökodukti nõlvadele).Käesoleva hankelepingu aluseks oleva riigihanke alusdokumentides nägi RBE eritingimustega ette, et Lepplaane ökodukti otsanõlvad peavad olema kaetud betoonkiviga (ökoduktide otsanõlvad ja külgnõlv 1 m ulatuses tuleb katta betoonkiviga). Hankedokumentide koostamise ajal RBE sisene riskide hinnang nii väikses mahus (nagu on toodud Lepplaane ökodukti põhiprojektis) kivikindlustuse kasutamist ei lubanud, sest peeti ohtlikuks, kui rongiliiklusele nii lähedal on kivikindlustusega katmata nõlv. RBE on töö käigus riske ümber hinnanud ja näinud ette uuemates hangetes täiendava kivikindlustuse mahu vähendamise selliselt, et otsanõlvad kaetakse kividega 5 meetri ulatuses ökodukti suudmest. See ei vähenda rongiliikluse ohutust, kuna kivikindlustuse piir on endiselt rongiliiklusest piisavalt kaugel.Uue seisukoha kujundamise ajal olid pooleli pinnasetööd ning ilmastikuolud ei soosinud antud ehitusega lähimatel kuudel alustada, mistõttu ei olnud Töövõtja veel kivi kogust ega tööjõudu planeerima asunud.Töövõtja on teinud ettepaneku lepingu muudatuseks, mis vastab RB uuemale projektlahendusele, muudab ehitushinna madalamaks ja vähendab opereerimisaegseid kulusid.Muudatuse tulemusel väheneb Lepingu hind summas 39 181,30 €.Uus lahendus täidab eesmärki. Muudatus ei oma negatiivset mõju tulevasele raudteele ega ehitatavale rajatisele. Muudatus vähendab paigaldatava kivi mahtu ja paksust, mis on keskkonna seisukohast väiksema mõjuga, kuna kivid toodetakse betoonist ja senine ära jääv maht asendatakse murukülviga, mis on loodusele loomulik keskkond. Samuti vähendab muudatus tulevikus hoolduskulusid, kuna betoonkivi hooldamine on keerukam ja kulukam. Õhem (6cm) kivi täidab sama eesmärki mis paksem (8cm) kivi.  |
| Mõju hankelepingu maksumusele: | **Sõlmitud hankelepingu maksumus on 8 482 087,01 eurot ilma käibemaksuta.** Eelnevalt on sõlmitud hankelepingu 2023-K031 muudatus 1 RHS **§123 lg 1 p 1 alusel**. Hankelepingu maksumus suurenes 8 880,00 euro võrra ilma käibemaksuta.Käesoleva muudatuse väärtus on 101 501,00 eurot. Pärast käesoleva muudatuse sõlmimist on Hankelepingu muudatusi RHS **§123 lg 1 p 1 alusel** sõlmitud kokku 110 381,00 euro ulatuses, mis moodustab sõlmitud hankelepingu maksumusest 1,3 %.Hankelepingu maksmus suureneb 62 319,70 euro võrra ning väheneb 39 181,30 euro võrra.**Hankelepingu maksumus suureneb 23 138,40 euro võrra ilma käibemaksuta.** Hankelepingu uus maksumus pärast käesoleva muudatuse sõlmimist on **8 514 105,41**  eurot ilma käibemaksuta. |
| Mõju hankelepingu täitmise tähtajale: | Muudatuse tulemusel muutub lepingu lõpptähtaeg. Kivisilla tee viadukti ja Lepplaane ökodukti ehitusetööde tähtaeg lisatööde osas on 16.12.2024. |
| Muudatuse alus vastavalt RHS-le ja põhjendus: | **RHS §123 lg 1 p 1, mille kohaselt hankelepingu üldist olemust, näiteks hankelepingu eset, ei muudeta ja muudatuse väärtus ei ületa RHS § 14 lõikes 3 või 4 sätestatud piirmäära ning muudatuste väärtus kokku ei ületa kümmet protsenti asjade või teenuste või 15 protsenti ehitustööde hankelepingu algsest maksumusest või kümmet protsenti kontsessioonilepingu algsest maksumusest.**Muudatus- ja lisatööd on vajalikud Lepinguga seatud eesmärkide saavutamiseks ja Töö nõuetekohaseks teostamiseks. Muudatusega ei muudeta Lepingu üldist olemust, kuivõrd Lepingu esemeks oleva töö olemus ei muutu. Lepingu eesmärk ja töö olemus jääb samaks. |
| Vastutav isik:  | Rainer Jõesaar |
| Rahastusallikas: | CEF 1, tähtaja muudatus ei mõjuta rahastuse osa, kuna ehitustööde tähtaeg on 16.12.2024, rahastuse tähtaeg 31.12.2024 |
| Eelarves arvestatud: | Jah |
| Lepingumuudatuse sõlmimise eeldatav aeg: | 12.11.2024  |
| Nõukogu heakskiit lepingu muutmisele: | Ei |
| Täiendavad asjaolud: | Lisa 1 Projektmeeskonna MEMO (Kivisilla põrkepiire ja muldkeha)Lisa 2 Projektmeeskonna MEMO (Lepplaane puitaed)Lisa 3 Projektmeeskonna MEMO (Kivisilla DN400 truup)Lisa 4 Projektmeeskonna MEMO (Lepplaane kivikindlustus) |

**Kooskõlastatud:**

|  |  |
| --- | --- |
| Hankeüksuse juht  | Liisi Heiskonen */allkirjastatud digitaalselt/* |
| Vastutav isik | Martin Taal */allkirjastatud digitaalselt/* |
| Vastutav isik | Rainer Jõesaar */allkirjastatud digitaalselt/* |
| Finantskontrolör | Kärt Peetrimäe */allkirjastatud digitaalselt/* |
| Jurist | Lembi Treumuth */allkirjastatud digitaalselt/* |